|  |  |
| --- | --- |
| Nagytarcsa község címere | **Nagytarcsa Község Önkormányzata** **2142 Nagytarcsa, Rákóczi u. 4**. |

**Előterjesztés**

**Nagytarcsa Község Önkormányzata Képviselő-testületének**

**2023. szeptember 13-án tartandó rendes ülésére**

**Tárgy:** Javaslat a Galga-mente és Térsége Leader Egyesülethez történő csatlakozásról és feladataiban való részvételről

**Előterjesztő:** Berna – Pataki Szandra Pénzügyi Bizottság elnöke

**Előterjesztés előkészítője:** Bodor Norbert Pénzügyi Bizottság külsős bizottsági tagja

**Törvényességi szempontból ellenjegyezte:** dr. Kuji Eszter jegyző

**Mellékletek:** projektötlet adatlap

**A napirendet nyílt ülésen kell tárgyalni.**

**A döntés elfogadásához egyszerű szavazattöbbség szükséges.**

**Tisztelt Képviselő-testület!**

Nagytarcsának lehetősége nyílt csatlakozni a Galga-mente és Térsége Leader Egyesület (LEADER HACS) tervezési területéhez és a Leader Egyesülethez egyesületi tagként.

A Galga-mente és Térsége Leader Egyesület 2014 óta tevékenykedik a Vidékfejlesztés területén. Az Egyesület jelenlegi székhelye Galgahévízen található.

Területi lefedettségbe a következő települések tartoznak bele jelenleg: Acsa, Aszód, Bag, Csővár, Dány, Domony, Galgagyörk, Galgahévíz, Galgamácsa, Hévízgyörk, Iklad, Kartal, Kisnémedi, Püspökhatvan, Püspökszilágy, Tura, Vácduka, Vácegres, Váchartyán, Váckisújfalu, Vácszentlászló, Valkó, Verseg, Zsámbok.

**A Leader Egyesülethez tartozó, meglévő települések a jelenlegi intézkedések alapján bővülés előtt állnak, amelyhez Nagytarcsa is csatlakozhat.**

A most záruló programozási időszak során közel 764 millió forint került kiosztásra Önkormányzatoknak, civil szervezeteknek és vállalkozásoknak/vállalkozóknak**. Az új időszakban 776 529 217 Ft áll rendelkezésre ugyanezen célra.**

A HACS Helyi Fejlesztési Stratégiát (HFS) készít, amelyben lefekteti a tervezési irányokat, főbb prioritásokat.

Előzetes igényfelmérés alapján jelenleg a Stratégiánkban az alábbi pályázati lehetőségek szerepelnek:

- Helyi vállalkozások fejlesztése:

  - eszköz/gép beszerzés,

  - székhely/telephely fejlesztés

- Önkormányzatok, civil szervezetek működésének támogatása:

  - Helyi Hagyományőrző és turisztikai rendezvények, programcsomagok (támogatható a rendezvény előkészítése (technikai, infrastrukturális háttér biztosítása; arculati elemek; marketing, stb.) és a lebonyolítás (fellépők, előadók díjazása; étel-, ital költsége; anyagköltség; stb.)

- Települési értéktár létrehozása, helyi hagyományőrző kiadványok (támogatható a települési értéktár létrehozása, továbbá helyi hagyományőrző kiadványok elkészítése és népszerűsítése)

 - Szabadidős tevékenységekre és tömegsportra alkalmas fejlesztések, települést bemutató eszközök (Szabadidős tevékenységekre és a tömegsportra alkalmas infrastruktúra fejlesztése a térségben élők szebb, kulturáltabb, szabadidős sportolási és kulturális lehetőségeinek bővítésére, valamint a közösségi élet fejlesztésére. A közösségek közötti kapcsolat erősítése, valamint a fiatalok helyben tartásához első lépcsőfokot jelenthet a kulturális sportolási lehetőségek, kalandparkok, valamint biztonságos szórakoztató játszóterek kialakítása, bővítése, felújítása, továbbá településeket bemutató tanösvények, túraútvonalak létrehozásának, táblák kihelyezésének támogatása.

 - A helyi köz-és civil szféra, egyházak eszközbeszerzéseinek, működésének fejlesztése (eszköz és gépbeszerzés, immateriális javak beszerzése, marketing tevékenység (arculat, szórólap, kiadvány stb.). Tájékoztatás és nyilvánosság biztosítása.

Az első pályázati kör kiírás még 2023-ban várható a HFS elfogását követően.

Szükséges a projektötlet adatlapot (*előterjesztéshez mellékelve*) kitölteni és a HACS részére megküldeni!

Kérem a Tisztelt Képviselő-testületet, hogy az előterjesztést tárgyalja meg és hozzon döntést az Egyesülethez történő csatlakozásról.

Nagytarcsa, 2023. szeptember 11.

Tisztelettel:

Bardócz Gábor s.k.

alpolgármester

**Határozati javaslat**

**Nagytarcsa Község Önkormányzata Képviselő-testületének ..../2023.(…….) határozata**

Nagytarcsa Község Önkormányzatának Képviselő-testülete úgy határoz, hogy csatlakozni kíván a 2023-2027-es programozási időszak során a Galga-mente és Térsége Leader Egyesület tervezési területéhez, ami magába foglalja a Leader Egyesületi tagságot is, vállalva az ezzel járó kötelezettségeke

A Leader Egyesülethez történő csatlakozás díja 120.000,- Ft, melynek fedezete a költségvetésben az önkormányzat dologi kiadások terhére biztosított.

Felelős:Polgármester  
Határidő: 2023. szeptember 29.